พัฒนาเทคนิคของคุณ ให้เท้าคุณได้รู้สึกสดชื่นอยู่ตลอด เลือกรองเท้าส้นสูงคู่ที่เหมาะ
การเดินบนรองเท้าส้นสูงนั้นไม่เหมือนกับการหัดเดินตอนเราเป็นเด็ก ดังนั้นคุณจึงต้องทำในสิ่งที่อาจจะรู้สึกค้านกับสัญชาตญาณของตัวเอง: เดินก้าวสั้นๆ เดินช้าๆ ให้แน่ใจว่าไม่งอเข่ามากเท่ากับยามปกติ คุณจะสังเกตได้ว่ารองเท้าส้นสูงจะทำให้การย่างแต่ละก้าวสั้นลง ส้นยิ่งสูง ก้าวก็จะยิ่งสั้น จงอย่าพยายามฝืนมันด้วยการคิดก้าวยาวๆ ให้ยึดอยู่กับการเดินก้าวสั้นๆ ที่จะทำให้ท่วงท่าการเดินดูเป็นธรรมชาติและช่วยให้คุณรู้สึกสบายกว่า การเดินบนรองเท้าส้นสูงให้ดูสวยสง่านั้นเป็นเรื่องที่ขึ้นอยู่กับการรักษาท่วงท่าอย่างยิ่ง ถ้าคุณเดินหลังโก่งหรือเดินลากขา มันก็เหมือนกับไปทำลายจุดประสงค์ของการใส่รองเท้าส้นสูงตั้งแต่แรก นั่นคือ เป้าหมายที่จะดูสบายและเปี่ยมด้วยความมั่นใจ! การจะปรับปรุงท่วงท่าให้ดีก็มีดังนี้:  นึกภาพว่ามีเส้นเชือกล่องหนที่จะรั้งศีรษะคุณให้ตั้งตรง ศีรษะคุณควรจะต้องตั้งเป็นเส้นตรงกับกระดูกสันหลังและคางควรจะขนานกับพื้น หลีกเลี่ยงการเดินก้มหน้าเวลาใส่รองเท้าส้นสูง!  ยืดไหล่ให้ตรงและปล่อยแขนข้างลำตัวแบบสบายๆ แกว่งแขนเล็กน้อยเวลาเดินเพื่อความสมดุล  เกร็งกล้ามเนื้อหน้าท้องไว้ แขม่วท้องไปยังกระดูกสันหลัง มันจะช่วยให้คุณยืนตัวตรงได้มากขึ้นแถมยังทำให้ดูผอมลงด้วย  งอเข่าเล็กน้อย มันไม่ควรเกร็งทื่อเวลาเดินบนรองเท้าส้นสูง รักษาให้ช่วงขาอยู่ชิดกันเวลาเดินและชี้ปลายเท้าตรงไปข้างหน้า ลองสวมมันสักวันเดินไปรอบบ้าน “ก่อน” จะใส่ออกไปข้างนอก มันไม่เพียงจะช่วยให้คุณรู้สึกคุ้นชิน แต่ยังช่วยสร้างรอยถลอกบนพื้นรองเท้าทำให้มันไม่ลื่นจนเกินไป ให้แน่ใจว่าคุณได้ฝึกทำทุกสิ่งทุกอย่างที่ทำยามปกติระหว่างเดิน  เช่น: หยุด หมุนตัว กลับหลังหัน เติมแผ่นกันกระแทกทุกบริเวณที่มีแรงกดและ/หรือมีการเสียดสี แผ่นกันกระแทกนั้นมีผลิตออกมาหลากหลายรูปทรงและจากหลากหลายวัตถุดิบโดยที่คุณสามารถติดภายในรองเท้าเพื่อเพิ่มความสบายในการเดิน ดังนั้นจึงป้องกันอาการตาปลาและตุ่มพองได้ ถ้ารองเท้าของคุณมีขนาดใหญ่เกินไปเล็กน้อยและคุณรู้สึกว่ามันมักเลื่อนไปจากส้นเท้า ให้หาพื้นชั้นในรองเท้าที่สามารถลดขนาดรองเท้าได้มากถึงครึ่งไซส์ ในขณะที่ยังช่วยเพิ่มความสบาย ใช้วัตถุเหล่านี้ได้เลย เพราะเราไม่จำเป็นต้องมามัวรู้สึกอึดอัด! รองเท้าชนิดมีสายรัดข้อเท้านั้นจะสวมใส่ได้สบายกว่าเพราะมันป้องกันไม่ให้เท้าคุณหลุดเลื่อนลงไปในรองเท้ามากจนเกินไป จึงช่วยลดการเสียดสีและอาการปวด รองเท้าส้นตึกนั้นให้คุณเพิ่มความสูงได้โดยไม่ต้องรู้สึกอึดอัดเหมือนกำลังยืนอยู่บนปลายเท้า เท้าของคุณจะวางขนานไปกับพื้นในรองเท้าส้นตึกมากกว่า ทำให้มันเหมาะกับการเป็นรองเท้าคู่ที่ใส่ไปวาดลวดลายบนฟลอร์เต้นรำ! รองเท้าส้นสูงทุกคู่ใช่ว่าจะถูกผลิตมาเท่าเทียมกัน และความสามารถในการเดินให้ดูดีบนรองเท้าส้นสูงนั้นก็ขึ้นอยู่กับการเลือกรองเท้าคู่ที่ใช่เป็นอย่างมาก ให้เลือกซื้อรองเท้าในช่วงเย็นเสมอ ในเวลาที่เท้าคุณบวมขึ้นจากการเดินจนมีขนาดใหญ่ที่สุด เลือกรองเท้าที่มีรูปทรงเหมาะกับสัณฐานของเท้าคุณ แต่ให้แน่ใจว่ารองเท้ากว้างกว่าเท้าเปล่าของคุณ พยายามลองสวมรองเท้าทั้งสองข้างภายในร้านและทดลองเดินไปมาดู ถ้าไม่ได้รู้สึกสวมสบายตั้งแต่เดี๋ยวนั้น แสดงว่าก็ไม่มีวันที่จะสวมมันได้สบายหรอก มันคงไม่น่าจะเป็นความคิดที่ดีถ้าจะเลือกรองเท้าส้นเข็มขนาด 4 นิ้วทั้งๆ ที่คุณไม่ได้สวมรองเท้าส้นสูงเดินจนคล่อง เป็นการดีกว่าถ้าจะค่อยๆ ไล่ขนาดขึ้นไป เพิ่มความสูงเมื่อคุณเริ่มคุ้นชินว่าใส่แล้วรู้สึกอย่างไร รองเท้าส้นสูงนั้นมีหลายประเภทให้เลือก แตกต่างกันทั้งความสูง ความหนาและรูปทรง ฝึกเท้าโดยเริ่มจากส้นเตี้ยจะทำให้ข้อเท้าได้พัฒนาความแข็งแกร่งซึ่งจำเป็นต่อการเดินบนรองเท้าส้นสูงอย่างปลอดภัยและสง่างาม  เริ่มต้นด้วยรองเท้าส้นเตี้ยประมาณ 2-3 นิ้ว พยายามมองหาชนิดที่มีหน้าส้นกว้าง (แทนที่จะเป็นแบบส้นเข็ม) เพราะจะทรงตัวได้ดีกว่า รองเท้าที่สวมคลุมทั้งเท้าก็เดินได้ง่ายกว่ารองเท้าเปิดส้นแบบสายรัดเพราะมันช่วยประคองเท้าและบริเวณรอบส้นเท้ากับข้อเท้าได้ดีกว่า รองเท้าส้นสูงทรงเตารีดเป็นรองเท้ามีส้นที่ใส่เดินได้ง่ายที่สุด ด้วยความที่ส้นจะยึดติดอยู่กับพื้นรองเท้าเต็มทั้งแผ่น ช่วยเพิ่มสมดุลและความสบายให้คุณ มันจะเป็นตัวเลือกที่เหมาะมากหากคุณอยากได้ความสูงของรองเท้าส้นสูงแต่ยังไม่พร้อมไปสวมรองเท้าส้นเข็ม รองเท้าทรงนี้เหมาะกับการสวมรับหน้าร้อน จะสวมไปทำงาน ในวันหยุดหรือไปงานแต่งแบบสบายๆ ก็ได้ทั้งนั้น! สวมตัวแม่แห่งรองเท้าส้นสูง รองเท้าส้นเข็มหรืออาจเรียกว่า “ส้นแหลม” และมีส้นสูง 3-4 นิ้วขึ้นไป นี่คือขั้นตอนสุดท้ายของการฝึกสวมรองเท้าส้นสูงของคุณ ถ้าคุณสวมมันเดินจนคล่องเมื่อไหร่ คุณก็พร้อมที่จะพิชิตโลก! การเลือกไซส์รองเท้าที่ถูกต้องมีความสำคัญอย่างยิ่งยวดเวลาจะซื้อส้นสูงสักคู่ พึงจำไว้ว่าแต่ละยี่ห้อต่างทำไซส์ออกมาแตกต่างกัน คุณจึงอาจมีขนาดไซส์ 7 ในยี่ห้อหนึ่ง แต่เป็น 8 ในอีกยี่ห้อ ผลของมันนะหรือ คุณควรลองรองเท้าก่อนซื้อเสมอ “เสมอ”  ถ้าไม่แน่ใจ ให้เลือกรองเท้าที่อาจใหญ่เกินไปหน่อยดีกว่าเล็กไปสักหน่อย คุณสามารถทำให้รองเท้าขนาดใหญ่นั้นเล็กลงได้โดยการเสริมแผ่นกันกระแทกหรือพื้นในรองเท้า แต่คุณไม่สามารถทำให้รองเท้าคู่เล็กขยายใหญ่ขึ้น รองเท้าที่เล็กเกินไปมีแต่ทำให้อึดอัดเท้าและคุณจะต้องช้ำใจที่ซื้อมันมาแน่นอน อย่าลืมวัดขนาดเท้าของคุณอยู่เป็นประจำ เพราะขนาดไซส์รองเท้าสามารถเปลี่ยนไปได้เมื่อเวลาผ่านไปนานๆ โดยเฉพาะเมื่อคุณเริ่มแก่ตัวลง เท้าของคุณมักจะยาวขึ้นและแผ่กว้างขึ้นจากการที่อุ้งเท้าเริ่มลดต่ำลงมา
เดินก้าวเล็กลง. ปรับปรุงท่วงท่า. ฝึกโดยการสวมรองเท้าส้นสูงไปรอบบ้าน. ใช้แผ่นกันกระแทกและพื้นชั้นในรองเท้า. เลือกสวมรองเท้าส้นตึกแบบรัดข้อเท้า. เลือกซื้ออย่างชาญฉลาด. เริ่มต้นด้วยขนาดเล็กแล้วค่อยๆ ไล่ขนาดขึ้นไป. หาไซส์ที่ถูกต้อง.
https://www.wikihow.com/Walk-in-High-Heels https://www.wikihow.com/Walk-in-High-Heels https://www.wikihow.com/Walk-in-High-Heels
Improving Your Technique Keeping Your Feet Fresh Choosing the Right Heels